
§ Biogrtia ái Donalá Heronimo Pieters (Donny) 


g Donald Heronimo Pieters a nace na Corsou na aña 1929 na Otro Banda na 
£ un luga cu nan ta yama Zandjesteeg. E number di e cas si, e no ta corda. E 
2 no tin nomber artistico, pero su nomber di cariño semper ta Donny. Su 
tata yama Miguel Arcangel naci na Corsou tambe. Su mama ta Arubiano y 
e yama Franciskita Roos. E tempo ey ora di casamento, e homber ta keda 
cu su fam y e muhe tambe. Pero e tin entendi cu su welo ta di fam Tromp. 

Ta un hende di Noord, pero e no conoce. Loke a pasa ta, cu e a bay scol 
preparatorio (kleuterschool) na Corsou te cu su 5 aña. Despues nan a bin 
Aruba. E a keda bay Corsou cu frecuencia, pero nunca nan a bay biba bek 
na e isla ey. Su ruman mayo, a muri tempo cu e tabatin 6 luna, segun nan 
ta conte. Despues di dje, a sigui 13 ruman mas. Asina ta, cu e famia ta 
basta grandi. Algun ruman a fayece caba, pero a keda 7 ainda. Donny su 
prome matrimonio lo e kier a tene poco reserva. Pero despues di esey e a bolbe casa. Cu e 
prome casa e tin dos yiu, Marlon y Donald. Na 1988 e a bolbe casa, anto for di e matrimonio ey 
nan tin un yiu muhe. Su yiu muhe tin 33 aña. Su ultimo dos rumannan tambe ta musico. Roque 
ta guitarista y Elmer tambe ta guitarista y bahista. Actualmente e ta studia piano. Nomber di 




Segun Donny e bida artistico semper tin cosnan ta 
pasa den bida musical 



E bida artistico 


Lesnan a sigui 
le «ra cn bo la 
haya e nivei 
cu irére ta 
sinti cn bo por 
bay toca den 
un banda 


Bueno, semper tin cos cu ta pasa den bida musical. Bo 
ta drumi laat anochi of marduga. Bo ta conoce 
hopi hende. Anto si bo no ta un homber cu mente un 
poco fuerte, bo por bay den mal direccion. Den 
sentido di uzo di tur cos cu tin riba mercado awor aki, 
por ehempel marihuana, cocaina etc. 


Tur cos a cuminsa cu e 
banda di frére. E fecha 
precies e no ta corda, pero 
e tempo cu nan tabata na 
scol, e frérenan tabata 
busca hende pa toca den 
banda. Donny a hisa dede, 
anto e frére a bisa pa bin 
un atardi y el a dune un 
schuiftrombone. E1 a 
mustre 2 posicion. E por a 
bay cas cune anto weita 
kico e por saca riba 
dje.Donny a splica e frére 


cu na cas ta un problema, 
pasobra e ta haci mucho 
desordo cu e cos ey. bay 
busca un trompet pe. Ma e 
tempo ey, e frérenan ta siña 
bo e scala cu cifra: 1-2-3-4- 
5-6-7. Despues di esey frére 
Andrea a siña nan lesa y 
skirbi nota musical. Anto 
mi a haye buki di les pa 
despues frére pase un 
examen chikito. Lesnan a 
sigui te ora cu bo ta haya e 
nivel 


cu e frére ta sinti cu bo 
por bay toca den un 
banda. Eabinjoin 
Caribbean Boys cu mi 18 
pa 20 aña. Manera e a 
join Caribbean Boys, cu 
ta hopi tempo pasa, cu 
ayudo di Oscar Steba nan 
a bin siña lesa musica. 
Nan a perfeccion’e un 
poco, haciendo uzo di e 
mesun instrumentonan cu 
nan ahayafor di frére. 

Experiencia y dedicacion 


E frérenan no ta siña bo, 
ban bisa manera awor bo 
tin un Franklin 
Granadillo ta siña bo 
kico ta un ‘kwart noot’, 
siña bo conteo y con pa 
respira cu e cosnan ey. 
Nada di esey bo ta siña 
di e frérenan. Bo ta haya 
e instrumento, anto wak 
con bo ta saca zonido y 
noot. Si bo saca noot e 
ta bisa bo cu si e ta bon 
of e ta malo. Semper 
Donny a keda cu e mal 
custumber cu ora e ta 
toca, mi no ta hala rosea 
na e manera corecto. 


E parti semper cu Donny 
a tuma hopi dedicacion 
na dje ta e tono di e 
trompet. Bo ta haya un 
partitura pa bo toca, anto 
bo tin cu wak bon kico 
bo ta toca. Bo tin bo 
‘fortenan’ caminda bo 
tin cu supla duro. Tambe 
bo ta cera conoci cu otro 
terminologia manera 
meso-forte, piano y 
pianissimo. Su amigo 
Oscar Steba ta bise cu 
semper ora bo coy un 
partitura unda ta para tur 
e cosnan ey, wak pa 


bo toca nan manera nan 
ta. Esey ta duna e 
musica su balor. Bo 
mester dedica hopi 
tempo na musica 
clasico, pasobra bo tin 
cu sinta wak cu 
atencion tur bo señanan 
manera dalsigno, 
alcoda, decoda etc. 
Anto e piesa por 
cambia di tono tambe. 
Por ehempel bo ta 
cuminsa un partitura 
den 2 mol y mas abou 
bo ta haya bo cu 4 di 
nan. 


Desaroyo musical 


Despues di a 
tumlnsa na 
YMCA, e 
conhunlo a 
bin iorma 
Orkesta 
Harmonico 


Nan tabatin e banda pa toca 
ora di entiero. Anto Donny 
ta bisa Freddy Martijn wak 
con un homber 
trompetista aki, pero bon 
trompetista a muri, anto 
ningun hende pa toca algo 
p’e. Freddy a bisa cu e a 
dun’e un bon idea. Asina e 
orkesta funebre a cuminsa. 
Despues di a cuminsa na 
YMCA, e conhunto a bin 
forma Orkesta Harmonico 
Aruba cu tabata bou 
direccion di Rosemary 
Provence. Despues Mario 
Bislip (en pas descanse) a 
tum’e over. Ultimamente e 


orkesta a keda cu Jaime 
van der Biezen. 
Formalmente nan ta cu 
Jaime ainda. 

Nan a toca den e 
brassbandnan. Anto nunca 
e brassbandnan tabatin un 
nomber. E tempo ey Etty 
Toppenberg tabata form’e, 
hunto cu e mucha ey, 
Escalona. Nan ta toca den 
e banda ey. Anto e ta 
corda nan tabata toca pa e 
grupo Los Laga Bay. Nan 
a yega di toca den un 
grupo di gaita hunto cu 
Chicho Kock. E kier sa e a 
toca como 10 aña cu Los 
Juveniles. 


Terminologia di 
musiea manera 
meso'iorte, 
piano y 

pianissimo, esey 
ta duna e musica 
su Dalor. 

E parti internacional 


Wel, nan a biaha pa Sumam cu e conhunto Sensacion Musical. Ta e unico caminda cu nan a 
bay. Hopi oferta a bin for di Venezuela un aña nobo. Cu e conhunto di Amba nan a toca cu 
Daniel Santos. E1 a compaña Bienvenido Granda y Orlando Vallejo tambe. Nan a toca cu 
varios conhunto cu a bin di afo. Den Club Amba Juniors nan a toca cu e conhunto di señor 
Rodriguez. Wak pa bo t’ey, pasobra asina e conta 4 nan ta sali. Si bo no t’ey bo ta keda afo. 
Pero cu hopi disciplina swa. Nan a toca cu Rolando Laserie tambe di Cuba. 

Loke Donny a considera importante 


Esunnan mas importante ta e oportunidad cu nan a haya pa compaña e artistanan Cubano cu a 
bini Amba cu tur e piesanan Cubano. Donny ta corda a bin un biaha un artista for di Cuba, anto 
nan a hib’e pa canta cu un conhunto, pero e conhunto ey no por a saca su cuenta cu e musica. 
Nan tabata ensaya na Amba Juniors cu Rolando Laserie y nan a bin cune pa scucha nos. Anto 
Rolando di cu e muchanan aki ta zona hopi bon. E ta puntra si Oscar por tin musica cu e por 
canta. Casualmente nan tabatin como 4 piesa di dje cu nos a ensaya caba hopi dia pasa. E di cu 
Oscar anto “echa pa’lante.” Ta manera nan a cuminsa toca, e di cu e homber cu e mester, a 
trec’e cerca e hendenan aki. 


Sugerencia pa futuro generacion 

Actualmente tur cos ta costa placa. Hopi di e muchanan aworaki ta siña toca un instmmento, 
anto mesora nan kier bay toca den un agrupacion cu ‘siempre y cuando’ mester tin algo pa cubri 
e gastonan. Tempo cu e a toca cu varios conhunto, esey no tabata den mente. Ma esey tabata 50 
aña pasa. Pero awo no por. Semper e ta bisa e hubentud pa aprecia loke bo a siña, anto wak pa 
bo practic’e. P’esey e ta suplica hubentud pa nan yega na un banda municipal. 


7i 



Departamento di Cultura Aruba, Seccion Investigacion y Documentacion, Horizonte building, Pagina 3 

L.G. Smith Blvd. 134, prome piso tel. 5822185/fax. 5835034 ** 








